paragraph_text: Frank Gorshin, (Pittsburgh, Pennsylvania, 5. travnja 1933. – Burbank, Kalifornija, 17. lipnja 2005.), bio je američki glumac i komičar, hrvatskog podrijetla.<ref> <br /> Bio je možda najpoznatiji po svojim nastupima kao impresionist u Ed Sullivan Show-u i u Tonight Show-u sa Steveom Allenom. Njegova najpoznatija uloga je bila uloga Zagonetača u TV-seriji Batman 1960.-ih godina, i koja mu je donijela jednog Emmyja. Od poznatih uloga vrijedno je spomenuti ulogu Bele u Star Trek: The Original Series. Gorshin je sudjelovao i u TV filmu Return to the Batcave: The Misadventures of Adam and Burt iz 2002. zajedno s Adamom Westom (koji je glumio Batmana), Burtom Wardom (Robin), Yvonne Craig (Batgirl) i Julie Newmar (Catwoman), kao posljednji preživjeli glumci iz TV serije 34 godine poslije njenog starta. Gorshin je preminuo istog dana kada je TV film izašao na DVD-u.